Labyrintedderkopp blir opp mot 15 millimeter lang og spinner tette runde, trampolinelignende nett som ender i en trakt. Nede i denne trakten eller tunnelen sitter edderkoppen og venter på sitt bytte. Nettene spinnes i vegetasjonen, i steinurer, eller busker og kratt. Den foretrekker litt mørke eller skyggefulle steder. Overvintringen finner sted i hulrom i bakken ofte nær steinrøyser og annet.